Învestirea Guvernului Orban, lăudată de Donald Trump.
Statele Unite laudă învestirea Guvernului Orban. Partidele politice au dat un exemplu de leadership în circumstanţe exigente, a spus ambasadorul Adrian Zuckerman. Ambasadorul SUA la Bucureşti a anunţat că SUA vor sprijini România la fiecare pas.
Donald Trump a lăudat, prin ambasadorul american la Bucureşti, decizia partidelor politice de a confirma un nou Guvern, care va putea lua măsuri pentru stoparea răspândirii coronavirusului. Adrian Zuckerman a explicat că, astfel, politicienii "au pus siguranţa României şi a poporului său mai presus de apartenenţa politică" şi "au dat un exemplu de leadership în circumstanţe exigente".“În numele preşedintelui Trump doresc să exprim aprecierea mea profundă pentru faptul că românii s-au unit în acest moment de criză pentru a răspunde la o problemă de magnitudine globală. (…) Este nevoie de măsuri rapide şi drastice, aplicate de un guvern stabil şi concentrat asupra problemei, pentru a opri răspândirea bolii COVID-19. Sunt în joc sănătatea, siguranţa şi bunăstarea poporului român şi a lumii. (…) România a demonstrat încă o dată că este pregătită pentru măreţie", a declarat Zuckerman într-un comunicat de presă.Şeful misiunii diplomatice americane a adăugat că “românii nu au prieten mai bun decât Statele Unite ale Americii, care vor sprijini România la fiecare pas".